google/wiki40b huggingface dataset:
Grete Helle Rasmussen

Priser og stipender

2004 Bærum kommunes kulturpris  
2001 Bærum kommunes kulturstipend  
1999 Föreningen HageGårdens vänners stipendium ved operasanger Håkan Hagegård. 
1987 Rikskonsertenes stipend for hovedfagsstudenter
Rungstedlundfonden

Rungstedlundfonden er en dansk selveiende institusjon som ble opprettet 27. juli 1958 etter ønske av Karen Blixen og hennes søsken. Fondets formål er dels å bevare Rungstedlund som en selveiende institusjon, dels å opprettholde et fuglereservat på eiendommen og dels å benytte hovedbygningen til et kulturelt og vitenskapelig formål. Med uttrykket «kulturelt og vitenskapeligt formål» menes det testamentariske ønske som Karen Blixen hadde om at hennes eiendom Rungstedlund skulle være hjemsted og base for Det Danske Akademi.
Dicheros bimacula

Utseende

En middelsstor, blank, gul- eller brunaktig gullbasse uten metallisk glans. Hannen har to rette, flate, litt vridde horn på hodet. Pronotum er gjerne rødlig med svarte kanter, dekkvingene gulaktige med svart sømstripe og svarte for- og bakkanter, fordelingen av gult og svart varierer en del.

Utbredelse

Arten finnes i India, i Myanmar og på Sri Lanka.
Efteling

Efteling er den mest populære fornøyelsesparken i Nederland. Parken ligger i Kaatsheuvel i den nederlandske provinsen Noord-Brabant. 
Efteling er de største fornøyelsesparken i Nederland. Parken har og over 35 attraksjoner og show.
Parken åpnet i 1952, med 5 millioner besøkende hvert år.
Timenes

Timenes er et område vest for Sørlandsparken i Kristiansand. Riksvei 41 har sitt start- og endepunkt ved Timeneskrysset, der veien møter Europavei 18. Avkjøring til Sørlandsparken sør for E18. Timenes har navn etter gårdsbruket med samme navn og det drives fremdeles jordbruk i deler av området.
Sør for E18 ligger Nedre Timenes naturreservat, som er nasjonalt verneverdig og omfatter rik edelløvskog, eikeskogstyper og gamle kulturminner som helleristninger og gravhauger.
Svensk mesterskap i skiskyting 2018

Svensk mesterskap i skiskyting 2018 ble arrangert som to konkurranser. Normaldistanse, fellesstart og stafett ble arrangert i Östersund fra 9. til 11. februar 2018, og sprint, jaktstart og singelmiks stafett ble arrangert i Hede fra 23. til 25. mars 2018.
Michael Bjørn Hansen

Politisk virke

I universitetsdagene var Hansen aktiv i studentpolitikken, og formann for Studentersamfundet i København. Da han begynte å undervise ved universitetet ble han representant for deltidslærerne i universitetets styrende organer.
Fra 1983 til 1987 var han formann i Danmarks Jurist- og Økonomforbund i den statlige skatteforvaltningen, og medlem av DJØFs representantskap. Deretter var han fram til 2002 formann for de akademiske sjefer i Told- Skattestyrelsen. Fra 1996 til 2006 var Hansen medlem av Skatteankenævnet for Gentofte Kommune.
Hansen var medlem av Socialdemokraterne fram til 2008. Deretter var han en periode tilsluttet Enhedslisten.
The Raven

The Raven er et musikkalbum med Morten Holm, utgitt i 2005.
Lodin

Etymologi

Lodin har opprinnelse i det norrøne navnet Loðinn. Dette var opprinnelig et tilnavn dannet av loðinn, «hårete, lodden».
Nissum Bredning

Nissum Bredning er den vestligste delen av Limfjorden i Danmark. Den ligger mellom Thyborøn Kanal i vest, hvor fjorden har forbindelse med Nordsjøen, og Oddesund i øst. Den har et areal på rundt 200 km² og har en dybde på opp til 6 meter. Fra øst til vest er det cirka 24 kilometer, og fra Gjeller Odde i sør er det cirka 10 kilometer mot nord til Røjensø Odde, og herfra fortsetter Krik Vig videre nordover.
I vest, ved Thyborøn og Harboøre Tange, ligger noen 50 km² store, men bare 1-2 meter dype sandbanker, kalt Fjordgrund og Gåseholm, som er dannet av sandvandring fra Thyborøn Kanal. En skipsled, kalt Sælhundeholm Løb, går mot sør fra kanalen og ned langs tangen til Rønland, hvor den dreier mot øst og inn i bredningen.
Sør for Harboøre Tange ligger byen Harboøre, hvor kysten svinger mod øst-sørøst. Ved Hygum Nor ligger utløpet fra Ferring Sø, og litt lenger øst ligger Gjeller Odde med lagunen Gjeller Sø. Øst for Gjeller Odde strekker Lem Vig seg inn mot sør til byen Lemvig. Nissum Bredning fortsetter videre mot øst til den opptil 35 meter høye klinten ved Toftum Bjerge, med skråttstilte lag fra tre forskjellige istider. Ved Toftum svinger kysten mot nord opp til Oddesund, hvor Oddesundbroen fører både vei og jernbane over til Thyholm.
Kysten fortsetter mot nordvest til den smale landtangen ved Draget, som knytter Thyholm til resten av Thy og skiller Nissum Bredning fra Skibsted Fjord noen få hundre meter mot øst. Rundt 3 kilometer lengre vest ligger Røjensø Odde, hvor kysten dreier mot nord langs Krik Vig.
Kwetzinsky

Kwetzinsky (russisk: Квецинский, moderne norsk transkripsjon: Kvetsinskij) er en russisk adelsslekt. Slekten var opprinnelig en offisersslekt fra guvernementet Moskva i Det russiske keiserdømmet. Fjodor Kvetsinskij ble kaptein i den keiserlige russiske hæren. Han var far til generalløytnant Mikhail Fjodorovitsj Kvetsinskij (1866–1923), som ble en fremtredende militær leder under Russlands militære kampanjer i Det fjerne østen, under første verdenskrig og under den russiske borgerkrig, og som var en av lederne for Den hvite armé. Han var far til kaptein i det keiserlige russiske gardejegerregiment Wassily von Kwetzinsky (1898–1970), som senere tjenestegjorde sammen med faren i Den hvite armé. Både Mikhail og Wassily kom til Norge i 1920, der Mikhail døde tre år senere på Lillehammer. Sønnen Wassily ble musikklærer, musikkritiker og kulturpersonlighet i Norge. Han var far til blant annet scenografen Truls Kwetzinsky (født Wassily Michail Fjodor Grossow von Palm von Kwetzinsky-Stetzenkow), som er stefar til pianisten Joachim Kwetzinsky.
I det russiske keiserriket var status som offiser fra gammelt av ensbetydende med adelskap, og forordningen om rang og adelskap som gjaldt mellom 1856 og 1917 bestemte at kornetter (sekondløytnanter) automatisk fikk personlig (det vil si ikke-arvelig) adelskap, mens oberster automatisk fikk arvelig adelskap; det må nevnes at svært få oppnådde graden oberst og at den var en relativt høyere stilling enn i moderne militærvesen. Mikhail Kvetsinskij ble oberst i 1901 og fikk dermed arvelig adelskap for seg og sine barn. Det var vanlig blant den russiske adelen å bruke von i navnet for å markere adelskapet når navnet ble skrevet på andre språk enn russisk, og familien skrev seg følgelig von Kwetzinsky-Stetzenkow da den kom til Norge og fikk dette som offisielt navn i Norge.
Serious Organised Crime Agency

Serious Organised Crime Agency (SOCA) var en britisk politietat som ble opprettet 1. april 2006 gjennom en sammenslåing av National Crime Squad, National Criminal Intelligence Service, etterretnings- og etterforskningselementer i toll- og skattemyndighetene og immigrasjonsdirektoratets avdeling for organisert immigrasjonskriminalitet.
SOCA var en nasjonal politietat med landsdekkende jurisdiksjon. Etaten hadde til formål å bekjempe organisert kriminalitet, inkludert narkotikakriminalitet og menneskesmugling, og arbeidet i nært samarbeid med Storbritannias politistyrker, sikkerhetstjenesten, toll- og skattemyndigheter og immigrasjonsmyndighetene.
SOCA ble innlemmet i National Crime Agency i oktober 2013.
Kabinettsekretær

Kabinettsekretær er en stilling ved det kongelige norske hoff, der arbeidsoppgavene er å forestå det å skrive brev for kongelige, åpne innkommende post og å arkivere korrespondansen i et kabinett.  Under eneveldet mellom Danmark og Norge var denne stillingen den mektigste, nest etter selve kongen, og ble innhatt av blant andre Johann Friedrich Struensee (1737–1772) som i 1770 ble kabinettsekretær for dronning Caroline Mathilde (1751–1775), kabinettsekretærens elskerinne. I denne posisjonen fikk Struensee etablert seg et kabinettstyre med seg selv som eneveldig geheimeminister hvorfra han utstedet nye ordrer og lover mens kongen lå i sinnssykdom. Kabinettsekretæren ble dømt til døden i 1772 mens elskerinnen døde i feber i 1775. Senere har tittelen falt litt i anseelse, i og med at kabinettsekretæren nå er underlagt det å lede et kontorfellesskap, det såkalte kabinettsekretariatet.  Kabinettsekretæren følger de kongelige på reiser, som da det norske kongeparet var i New York City i november 2011 og Dronning Sonjas kjole var for bred for rulletrappen. Hennes kabinettsekretær Berit Tversland fikset kjolen, men falt da bakover og måtte reddes av Kong Harald.
EM i duatlon 2018

EM i duatlon 2018 (ETU Duathlon European Championships) ble arrangert 20. oktober 2018, som en del av EM i multisport. Mesterskapet ble arrangert på Ibiza i Spania. 
Duatlon er en variant av triatlon, men uten svømming. Løypa var 10 km løping, 40 km sykling og 5 km løping for senior og U23, mens juniorløypa var 5 km løping, 20 km sykling og 2,5 km løping.
Dragon Quest Heroes: Rocket Slime

Handling

Rocket Slime foregår i kongedømmet Slimenia. Hovedstaden, Boingburg, blir i starten av spillet invadert av en mafialignende organisasjon kalt «The Plob». Denne organisasjonen kidnapper alle innbyggerne i byen. Spilleren blir satt i rollen som Rocket, en Slime som ved en feiltagelse ble sluppet fri av kidnapperne, etter å ha svelget en avlang fløyte. Det er Rockets oppgave å redde den andre 100 Slimene, og sette en stopper for planene til The Plob.

Gameplay

Spillet er et todimensjonalt rollespill, hvor kameraet følger Rocket ovenfra. Rocket kan snakke med andre Slimer, sende seg selv flygende fremover i rasende fart, kjøpe forskjellige varer og utføre små oppgaver han blir satt til å gjøre. Når Rocket forlater hovedstaden Boingburg, får spilleren valget imellom en rekke steder det er mulig å reise til. På hvert sted kan Rocket redde et visst antall av de kidnappede Slimene. Slimene kan reddes ved å ta dem opp på ryggen, og kaste dem på en av de mange jernbanevognene i spillet. Vognene går i en fast rute tilbake til Boingburg.
Noen av Slimene spilleren frigjør, kan brukes som hjelpere i Rocket Slime sine mange kamper. I kampene tar både Rocket og monstrene fra The Plob mekaniske tanker til bruk. Under selve slaget, befinner spilleren seg inne i tanken, og må hele tiden fylle tankens to kanoner med ammunisjon. Ammunisjon kan samles på samme måte som man frigjør Slimer på. Når en av tankene i kampen er tom for Hit Points (HP), blir motorrommet til tanken åpnet, og det blir mulig for enten Rocket eller monstrene å slenge seg selv inn i motoren for å sprenge tanken i lufta. Senere i spillet får Rocket muligheten til å delta i en turnering for slike kamper.

Monstre

Det finnes mange forskjellige typer monstre i Slimenia. Bare noen av disse er medlemmer av The Plob, men alle har til felles at de vil stoppe Rocket fra å redde de andre innbyggerne i Boingburg. Ved å ta et monster opp på ryggen og kaste dem på en jernbanevogn, kan Rocket frakte monstrene til museet i Boingburg. Noen av monstrene blir vennlige når 30 av samme type har blitt samlet, og kan da brukes som hjelpere under kampene.

Slimer

Sett vekk ifra Rocket, finnes det 100 Slimer i spillet. Alle av disse har blitt kidnappet av The Plob, og bare Rocket kan redde dem. Mange av Slimene gir Rocket gaver når han redder dem, imens andre forteller om hemmeligheter, blir med Rocket som hjelpere, eller starter egne butikker i Boingburg. Selv om disse skapningene er fiendtlige i Dragon Quest-hovedserien, er de vennlige i Rocket Slime.

Flerspillerdel

Rocket Slime inneholder en flerspillerdel, hvor mange spillere kan delta i kamper seg imellom. Hver spiller velger en av flere tanker, og blir satt til å ødelegge motstanderens tank. For å benytte seg av flerspillerdelen, må hver av deltakerne ha sitt eget spill.
Protapioceridae

Utseende

Nokså store (ca. 20 millimeter), slanke fluer. Kroppen var kraftig og tett kledt med korte hår. Fasettøynene var store og dekket hele hodet hos hannen. Antennene endte i en tynn antennebørste (stylus). Vingene var smale, årene tydelige i den indre delen men ikke i den ytre. Bakbeina var kraftige med fortykkede lår. Bakkroppen var lang og sylindrisk.

Fossiler

All tre artene er beskrevet fra Liaoning-formasjonen i Kina. Alderen på denne formasjonen, der det har blitt funnet svært mange fossiler, er noe omstridt men den antas å være fra sen Jura eller tidlig Kritt (i det siste tilfellet 130-125 millioner år før nåtid).
Ålgårdbanen

Historie

De første planene om å bygge en jernbane i samme trasé som Ålgårdbanen, var under planleggingen av jernbanestrekningen mellom Stavanger og Oslo. I 1873 foreslo fylkesingeniør Th. Sejersted en trasé som gikk gjennom Høgsfjord, Dirdal, Hunnedalen, Sirdal og Hylestad og videre gjennom Telemark til Kongsberg, med en trasé lik den som E39 ar i dag. Gjennom Rogaland ville det gå lengre øst enn Jærbanen, som var under bygging fra Stavanger til Egersund. Når arbeidene med Sørlandsbanen ble satt i gang i 1892, ble noen av Sjersteds planer tatt opp igjen..
I 1923 gjorde Stortinget vedtak om bygging av den «Indre Linje» (Klungland–Bjerkreim–Vikeså–Ålgård). I 1937 gjorde Stortinget nytt vedtak om at den normalsporede Sørlandsbanen skulle gå over Egersund og Jæren.
Passasjertrafikken ble nedlagt i 1955. Turen fra Ganddal til Ålgård tok da omtrent 20 minutter. Størstedelen av godstrafikken forsvant i 1988, og sporene på Ålgård stasjon ble revet opp. I 1998 og 1999 ble det satt opp søndagsturer Ganddal - Figgjo-Ganddal med motorvogn BM 86 22 og en styrevogn lånt fra jærlokalen, en av dagene reiste over tusen små og store passasjerer med Ålgårdbanen. Dette var et samarbeidsprosjekt mellom Jernbaneverket, kulturetaten i Sandnes og vertskapet på Figgjo stasjon.
Fram til 2001 ble bare de tre første kilometerne av linjen benyttet til transport av betongelementer. Jernbaneverket bruker den nordre del av banen til tungtransport av trafoer som lastes på vogner, sviller er skiftet på en del av dette strekket. På Figgjo stasjon, som nå er blitt museum, kan en om sommeren leie seg dresin og sykle til Ålgård og Foss-Eikeland. I 2008 ønsket bydelsutvalget på Figgjo å fjerne jernbanespor på Ålgårdbanen, dette ble stoppet av Jernbaneverket som er eier av sporet.
På Figgjo er det utstilt følgende jernbanemateriell:  NSB Skd 220 197 og NSB Bfv 1 19904

Gjenåpning

I 2012 anslo Jernbaneverket at en gjenåpning av Ålgårdsbanen vil koste mellom 580 - 787 millioner kroner. Politikerne i Sandnes og Gjesdal er positive til gjenåpning av Ålgårdsbanen, og i desember 2014 gikk transportkomiteen på Storinget inn for å utrede fremtiden for Ålgårdsbanen, sammen med utvidelse av Jærbanen sørover.
Caulospongia perfoliata

Utbredelse

Slekten er utbredt i Indiahavet ved Australia.
John Wilsons rederi

John Wilsons rederi ble etablert i 1919 av skipsreder John Wilson fra Arendal. Wilson hadde tidligere vært i kompaniskap med skipsreder Arnt J. Mørland i «Agdesidens rederi».

Flåte

Selskapet eide bl.a skipene D/S Solaas og D/S Stensaas. 
D/S Stensaas ble senket av en sovjetisk ubåt utenfor Gamvik i 1942. Hele besetningen overlevde.

Arkivet

Arkivet etter John Wilsons rederi befinner seg på Aust-Agder museum og arkiv i Arendal. Arkivet omfatter skipsdokumenter fra D/S Stensaas.
Joseph Clemens av Bayern

Bakgrunn

Joseph Clemens var tredje sønn av kurfyrst Ferdinand Maria av Bayern og hans hustru Henriette Adelaide av Savoyen. Han hadde seks søsken.
Engteglfly

Utseende

Et middels stort (vingespenn 32 – 35 mm), gulbrunt nattfly. Forvingen er avrundet. Arten er meget vanskelig å skille sikkert fra bringebærteglfly, men skal i gjennomsnitt være litt større og lysere enn denne. Vingetegningene er for variable til å kunne brukes til å skille de to artene. Nyre- og ringmerkene er tydelige, området mellom dem rødbrunt. Det er en svart flekk bak ringmerket. Mellomlinjene, som avgrenser vingens midtfelt, er doble. Vingefrynsene er gulbrune. Bakvingen er lysgrå med silkeaktig glans.

Levevis

Arten finnes helst på fuktige eller myrlendte, åpne områder. Larvene lever på ulike urter. De voksne sommerfuglene flyr i juni – juli.

Utbredelse

Engteglflyet er bare registrert med sikkerhet fra Vest-Europa og fra Kaukasus, men artens virkelige utbredelse er usikker fordi den er så lik på bringebærteglfly (om den da i det hele tatt er en egen art). I Norge er den funnet nord til Troms.
Kantonøya

Kantonøya eller Abariringa er den største og nordligste av Phoenixøyene. Øya er en atoll som befinner seg omtrent halvveis mellom Hawaii og Fiji. 
Den eneste landsbyen på øya heter Tebaronga. Ved folketellingen i 2015 bodde det 20 personer på øya, ned fra 31 i 2010.
Saori Ariyoshi

Landslaget

Saori Ariyoshi spilte 49 landskamper for Japans kvinnelandslag. Hun ble tatt ut i Japans tropp til VM i fotball 2015.
Stig Wennerström

Bakgrunn

Stig Wennerström var sønn av major Gustaf Wennerström og Ester Berggren. Han giftet seg i 1939 med Ulla-Greta Carlsson, datter av konsul Eric Carlsson og Helga Andersson.

Militær

Han ble fenrik i marinen i 1929, og gjennomgikk deretter flyutdannelse. I 1936 ble han løytnant i flyvåpenet, i 1939 kaptein, i 1944 major, i 1946 oberstløytnant og i 1951 oberst. 
Under andre verdenskrig var han flyattaché og tjenestegjorde i Moskva i perioden 1940-41. Etter krigen var han i Moskva i årene 1949-52 og i Washington i 1952-57. Han var arveprins Gustaf Adolfs adjutant i årene 1938-47. I tillegg var han virksom som lærer ved den svenske flykrigshøyskolen og den kongelige sjøkrigsskolen.
Det fantes to høyt verdsatte svenske GRU-agenter i denne perioden, en hadde kodenavnet Ørnen (Wennerström), i tillegg var det også en agent som gikk under kodenavnet Getingen («vepsen»). Vedkommendes identitet er aldri blitt klarlagt.  
Wennerström avslørte så godt som hele det svenske forsvaret til Russland på 1950-tallet. Dessuten overlot han hele det danske Drakenprosjektet til Sovjetunionen. Wennerström arbeidet også som militærattaché i Washington hvor han var til stor nytte for GRU. 
Allerede i 1943 fikk den svenske Säkerhetspolisen (Säpo) mistanke om at Wennerström arbeidet i tysk tjeneste, og i 1947 ble det funnet indikasjoner på at han hadde inngående kontakter med Sovjetunionen, men dette kunne ikke tilstrekkelig bevises.

Avslørt som spion

Mot slutten av 1950-tallet ble spaningen mot Wennerström intensivert, og hans hushjelp ble vervet som agent for Säpo. I juni 1963 meldte hun at hun hadde funnet noen gjemte filmruller. Filmene viste seg å inneholde bilder av graderte dokumenter og Wennerström ble pågrepet noen uker senere, den 25. juni 1963. 
Han ble dømt til livsvarig straffarbeide, men 6. oktober 1973 bestemte regjeringen Palme å omgjøre straffen til 20 års fengsel, noe som medførte at han kunne prøveløslates etter at halve straffen var sonet. 6. september 1974 belsuttet riksdagen å innvilge prøveløslatelse.
Han skrev sine memoarer etter løslatelsen. Han begrunnet sine handlinger med at han bidro til å opprettholde terrorbalansen og derigjennom freden.

Innflytelse

Den svenske rockegruppen Reeperbahn (med blant andre Olle Ljungström) har skrevet en melodi med tittelen «Kalla kriget» som handler om Stig Wennerström.
Partido Social Democrata

Historie

Partiet ble stiftet i 1974, to uker etter nellikrevolusjonen. I 1979 allierte partiet seg med andre høyreorienterte partier for å danne det senere nedlagte Demokratisk Allianse. Partiet vant det portugisiske parlamentsvalget i både 1979 og i 1985. Partiets daværende leder Anìbal Cavaco Silva var statsminister i ti år da store økonomiske reformer ble gjennomført i landet. Da han trakk seg i 1995 tapte PSD det årets parlamentsvalg.  I 2002 vant José Manuel Durão Barroso tilbake embetet for PSD og tjenestegjorde som statsminister fram til 2005. 
Selv om partiet bruker det sosialdemokratiske navnet, plasserer de seg på høyresiden. PSD er medlem av Det europeiske folkeparti. Dette skyldes at partiet dreide seg mot høyre med politiske og økonomiske reformer på 80-tallet.
En sirkel is

En sirkel is er et dikt av den norske forfatteren Jan Erik Vold, som ble utgitt i bokform i 1994.
I anledning Norges skøyteforbunds 100-årsjubileum 27. februar 1993 ble den nyskrevne skøyteprologen urfremført i Oslo rådhus dagen før. Fremføringen var lagt opp som en titusenmeter, med rundeviserapparat og bjelle for siste runde går. Før Vold begynte på diktet, hadde han forøvrig lovet å ikke overskride arrangementskomitéens formann, Hroar Elvenes' bestenotering på mila (17 minutter 41 sekunder og 2/10). I boka som er et friere medium har Vold selv skrevet i forordet «at han kan gi på litt mer». I diktet skriver han om forskjellige sider ved hurtigløp på skøyter. Vold trekker blant annet frem flere gode langdistanseløpere.
Jevstafij Nikolaijevitsj Skalov

Jevstafij Nikolaijevitsj Skalov var en russisk adelsmann, og guvernør for det russiske Guvernementet Estland i perioden 1894–1902.
ALIVE and hostile e.p.

Albuminformasjon

På konserten hvor sporene ble spilt opptrådte et russisk band kalt E.S.T, The Black Crowes, Pantera, Metallica og AC/DC. Det ble laget en video av konserten, kalt For Those About to Rock: Monsters in Moscow, som ble utgitt på VHS. Panteras show kan også bli funnet som bonus på deres DVD, 3 Vulgar Videos from Hell.
International Seamen's Union

International Seamen's Union (ISU) var en amerikansk maritim fagforening som opererte fra 1892 til 1937. I sine siste få år ble organisasjonen delt i National Maritime Union (NMU) og Seafarer's International Union (SIU).

Etablering av NMU

I 1936 fikk en ISU boatswain med navnet Joseph Curran oppmerksomhet. Fra 1. mars til 4. mars ledet Curran en streik ombord på S.S. California, som da lå i dokk i San Pedro, Los Angeles, California. Sjøfolk på østkysten av USA kom til for å beskytte mannskapet på S.S. California's. Curran ble leder for den 10 uker lange streiken og dannet etterhvert en støtteorganisasjon som er kjent som Seamen's Defense Committee. I oktober 1936 varslet Curran en ny streik, delvis for å bedre arbeidsforhold og delvis for å overraske ISU. Den fire måneder lange streiken rammet 50 000 sjøfolk og 300 skip langs Atlanterhavs- og Gulfkysten.
Curran fant tiden inne til å forlate den konservative ISU og begynte å rekruttere medlemmer til en ny rivaliserende fagforening. Organisasjonsiveren var så intens at hundrevis av skip forsinket sin avgang fordi sjøfolkene lyttet til organisasjonsledere og signerte fagforeningspapirer. The ISU's official publication, The Seamen's Journal, suggested Curran's "sudden disenchantment" with the ISU was odd, since he'd only been a "member of the union for one year during his seafaring career."
I mai 1937 rekonstituerte Curran og andre ledere av Seamen's Defense Committee gruppen og kalte seg National Maritime Union. Første konstituerende møte ble holdt i juli, og ca. 30 000 sjøfolk endret sitt medlemskap fra ISU til NMU og Curran ble valgt til president av den nye organisasjonen. Within a year, the NMU had more than 50,000 members and most American shippers were under contract.

Reorganisert som SIU

I august 1937 tok William Green, president for American Federation of Labor, kontroll over ISU for å legge det under AFL. Lundeberg, som også var leder for Sailor's Union of the Pacific. Den 15. oktober 1938 overrakte Green Seafarer's International Union charter til Lundeberg ved en AFL sammenkomst i Houston, Texas. Den nye unionen representerte 7,000 medlemmer på Øst- og Gulf-kystene. Sytti år etterpå holder SIU charters til både NMU og SUP.